CELEX: C2004/179/32
Language: fi
Date: 2004-07-10 00:00:00
Title: Asia T-174/04: Petrotub S.A:n 6.5.2004 Euroopan unionin neuvostoa vastaan nostama kanne

10.7.2004   
            
            
               FI
            
            
               Euroopan unionin virallinen lehti
            
            
               C 179/16
            
         Petrotub S.A:n 6.5.2004 Euroopan unionin neuvostoa vastaan nostama kanne
   (Asia T-174/04)
   (2004/C 179/32)
   Oikeudenkäyntikieli: englanti
   Petrotub S.A., jonka kotipaikka on Roman, Romania, on nostanut 6.5.2004 Euroopan yhteisöjen ensimmäisen oikeusasteen tuomioistuimessa kanteen Euroopan unionin neuvostoa vastaan. Kantajan edustaja on asianajaja A.L. Merckx ja prosessiosoite on Luxemburgissa.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa lopullisen polkumyyntitullin käyttöön ottamisesta tiettyjen muun muassa Romaniasta peräisin olevien raudasta tai seostamattomasta teräksestä valmistettujen saumattomien putkien tuonnissa annetun asetuksen (EY) N:o 2320/97 muuttamisesta siltä osin kuin se koskee Petrotub SA:n ja Republica SA:n valmistamien tuotteiden tuontia Euroopan yhteisöön 10 päivänä helmikuuta 2004 annetun neuvoston asetuksen (EY) N:o 235/2004 (1) 1 artiklan.
            
         
               —
            
            
               velvoittaa vastaajan korvaamaan oikeudenkäyntikulut
            
         Oikeudelliset perusteet ja pääasialliset perustelut:
   Neuvosto antoi riitautetun asetuksen noudattaakseen Euroopan yhteisöjen tuomioistuimen asiassa C-76/00 P 9.1.2003 antamaa tuomiota. Tällä tuomioilla kumottiin ensimmäisen oikeusasteen tuomioistuimen yhdistetyissä asioissa T-33/98 ja T-34/98, Petrotub ja Republica v. neuvosto, 15.12.1999 antama tuomio (2) ja lopullisen polkumyyntitullin käyttöön ottamisesta tiettyjen raudasta tai seostamattomasta teräksestä valmistettujen saumattomien putkien tuonnissa 17.11.1997 annettu neuvoston asetus (EY) N:o 2320/1997 siltä osin kuin se koskee Petrotub SA:ta ja Republica SA:ta.
   Kanteensa tueksi kantaja väittää, että neuvosto on ylittänyt EY 233 artiklan mukaisen harkintavaltansa pannessaan tuomion täytäntöön asetuksen (EY) N:o 384/96 (3) 6 artiklan 1 ja 9 kohdan ja 2 artiklan 11 kohdan vastaisesti. Tarkemmin sanottuna kantaja väittää, että 6 artiklan 9 kohtaa rikottiin, koska riitautettu asetus annettiin alkuperäisen tutkimuksen perusteella, vaikka tämän aloittamisesta oli kulunut yli 15 kuukautta. Lisäksi 6 artiklan 1 kohtaa rikottiin, koska toteutetut polkumyyntitoimenpiteet eivät enää liittyneet ennen menettelyn aloittamista välittömästi edeltäneen vähintään kuuden kuukauden jakson tietoihin. Kantaja väittää myös, että riitautetussa asetuksessa ei ole asianmukaisesti perusteltu sitä, miksi asetuksen N:o 384/96 2 artiklan 11 kohdassa säädetyt kaksi ensimmäistä polkumyyntimarginaalin laskentatapaa hylättiin ja niiden sijasta käytettiin kolmatta tapaa. Tämän perusteella kantaja väittää, että riitautetulla asetuksella rikottiin myös asetuksen N:o 384/1996 2 artiklan 11 kohtaa sekä EY 253 artiklaa.
   
      (1)  EUVL L 40, 12.2.2004, s. 12
   
      (2)  Kok. 1999, s. II-3837
   
      (3)  EYVL L 56, 6.3.1996, s. 1